
MIHAI EMINESCU ŞI BISERICA STRĂMOŞEASCĂ 
 
Comemorarea poetului naţional Mihai Eminescu, la 145 de ani de la naşterea 
sa (15 iunie 1889) [Greşeală de tipar. 15 ianuarie 1850-n.n.] se face în 
dimensiunile unice  culturale de la noi din ţară, precum şi în diferite oraşe de 
peste hotare. Acestă comemorare s-a bucurat şi de atenţia UNESCO. 
Este de la sine înţeles că ponderea acestor manifestări aparţine ţării în care   
s-a născut şi neamului pe care l-a iubit, sub toate înfăţişările sale, şi la bine şi 
la rău. Cercetări deosibit de preţioase, manifestări colective şi importante 
sudii şi lucrări i-au fost dedicate Poetului nepereche, cuprinzând viaţa şi 
activitatea sa. Celor care-l cunoşteau pe Eminescu fragmentar şi unilateral li 
s-a dezvăluit titanismul marelui poet, prozator, jurnalist, dramaturg, 
folclorist pecum şi interesul deosebit, manifestat pentru diferite discipline 
(filologie, economie politică, fizică, limbi clasice şi moderne etc.). Cunoştea 
mai întâi de toate literatura germană din care chiar a tradus( Schiller. 
Goethe, Lenau etc.), admira pe William Shakespeare, dedicase mult timp 
cunoaşterii Rig-Vedei şi limbii sanscrite, precum şi a lui Kalidasa. Peotul 
[Poetul. n.n] a fost, toată viaţa, dublat de marele degustător de esenţe tari 
filosofice (A. Schopenhauer, Herbart, Hegel etc.). 
Despre „Cugetarea sacră” se poate consulta: Petru Rezuş, Mihai Eminescu, 
Bucureşti, Cartea Românească, 1983, pp. 340-371, unde este expusă pe larg 
informaţia sa teologică. Rămâne să ne oprim şi asupra atitudinii sale faţă de  
Biserica strămoşească adică Biserica Ortodoxă Română. 
Plecând de la origine, Mihai Eminescu, ca şi mulţi alţii, i-a rămas dator 
„dulcei mame” Raluca în privinţa îndrumării religioase. Mama sa îl duce de 
mână la slujbele ţinute în bisericuţa de lângă casa părintescă din Ipoteşti. Ea 
l-a învăţat unele rugăciuni (mai ales Tatăl nostru) şi i-a împărtăşit unele 
cunoştinţe elementare. Impresionabil din fire, fostul copil îşi aminteşte de 
slujbele speciale de Înviere şi, mai târziu, amintirile i se vor decanta în 
versuri. De fapt, Eminescu, care avea ureche muzicală şi adeseori cânta 
doine populare, ştia să cînte şi: „Hristos a înviat din morţi / Cu moartea pre 
moarte călcând / Şi celor din morminte / Viaţă aducând”. Sau varianta: 
„Hristos a înviat din morţi / Cu cetele sfinte, / Cu moartea pre moarte 
călcând-o / Lumina ducând-o / Celor din morminte”. 
Contribuţia emiesciană, la acestă cântare tradiţională orotdoxă, este evidentă, 
mai ales în varianta a doua. Tot din vremea copilăriei i-au rămas poetului 
impresiile puternice din poezia Învierea: 

 Prin ziduri înnegrite, prin izul umezelii, 
Al morţii rece spirit se strecură-ntăcere; 
Un singur glas îngână cuvintele de miere, 
Închise în tartajul străvechii Evanghelii. 
 
Ş-un muc în mâini moşneagul cu barba ca zăpada, 
Din cărţi cu file unse norodul îl învaţă 
Că moartea e în luptă cu vecinica viaţă, 
Că de trei zile-nvinge, cumplit muncindu-şi prada... 
 
Apoi din nou tăcere, cutremur şi sfială 
Şi negrul întuneric se sperie de şoapte... 
Douăsprezece pasuri răsună...Miez de noapte... 
Deodată-n negre ziduri lumina dă năvală... 
 
Un clocot lung de glasuri viu de bucurie... 
Colo-n altar se uită şi preoţi şi popor, 
Cum din mormânt răsare Hristos Învingător 
Iar inimile toate s-unesc în armonie: 
 
„Cântări şi laude-nălţăm 
Noi, ţie, Unuia, 
Primindu-L cu psalme şi ramuri 
Plecaţi-vă neamuri, 
Cântând Aleluia! 
 
Hristos a înviat din morţi, 
Cu cetele sfinte,  
 
Cu moartea pre moarte călcând-o, 
Lumina ducând-o 
Celor din morminte!” 
 
La frageda vârstă a copilăriei, Eminescu a fost impresionat de frumuseţea 
slujbei bizantine, rămânându-i întipărită în memorie, pentru a o pune 
înversuri abia în anul 1878. Tot din acest an fecund în amintiri, poetul a scris 
admirabilul colind: 

Colinde, colinde! 
E vremea colindelor, 
Când gheaţa se-ntinde 
Asemeni oglindelor 
Şi tremură brazii 
Mişcând rămurelele, 
 
Căci noaptea de azi-i 
Când scânteie stelele, 
Se bucur'copiii, 
Copiii şi fetele. 
 
De dragul Mariei 
Îşi piaptănă pletele, 
De dragul Mariei  
Ş-a Mântuitorului 
 
Luceşte pe ceruri 
O stea călătorului.  
 
(Colinde,colinde, 1878) 
 
În poezia aceasta este cuprinsă înfiorarea, simţită în copilărie de Mihai 
Eminescu, când asculta minunatele cântări, după ferestrele luminate ale casei 
din Ipoteşti, peste care încă nu năvăliseră marile nefericiri, dezastre şi 
tragedii ale Eminovicenilor. Mihai Eminescu a fost toată viaţa sa un convins 
apărător al tradiţiilor neamului, sugându-şi seva patriotismului său arzător 
din trăirea obiceiurilor şi datinilor poporului său. 
Versurile acestea ne descoperă sufletul curat al poetului din anii copilăriei, 
petrecute la Ipoteşti (1850-1866). După aceşti ani fericiţi, poetul ia contact 
cu lumea din afara zidurilor casei părinteşti. Dat la pensionul lui Ferderber 
din Botoşani, începe înstrăinarea sa de casă. Numai  vacanţele erau ale lui. 
Apoi trece la Hauptschule (şcoala primară) din Cernăuţi, unde termină 
clasele a III-a şi a IV-a, pentru a fi înscris în clasa I-la K. K. Ober-
Gymasium din acelaşi oraş. 
Era anul 1860, iar Mihai Eminescu va pleca şi va reveni pe băncile unei şcoli 
scolastice austriece, faţă de care va avea reţineri, apoi definitivă părăsire. 
Dascălul lui favorit a fost Aron Pumnul, dar acesta se îmbolnăveşte grav. Pe 
al patrulea copil al Căminarului Gheorghe Eminovici îl va iubi de la început. 
Murindu-i unicul copil, Aron pumnul îl adoptă pe Mihai (Condicile mitricale 

ale Bisericii Sf. Nicolae, rubrica Aron Pumnul, consultate în anii 1935-
1937). 
Încă nici acum poetul n-are manifestări exprese faţă de biserica 
strămoşească. Profesorul Aron Pumnul şi soţia sa Catinca erau profund 
religioşi şi îndeplineau toate rânduielile tradiţionale. Singura oponenţă care 
se observă în acest timp la Eminescu este absenţa sa voluntară şi repetată de 
la „exhortele” (exhortae) catehetului Veniamin Iliuţ, iar mai apoi ale lui 
Mihail Călinescu, viitor  profesor universitar. De vină erau metodele 
complet greşite ale acestor pedagogi improvizaţi. De misiunea didactică, n-a 
mai  fost vorba,  amândoi cateheţii aplicau metoda drastică: note rele şi 
observaţii în catalog. I-am înşirat pe amândoi, fiind de-o seamă, deşi Mihail 
Călinescu îl va sprijini pe profesorul titular bolnav. 
De pe acum ni se întrevede  starea religoasă a elevului Mihai Eminovici (aşa 
trecut în cataloage!). Concluziile ar fi inoportun de tras. Cateheţii reduceau 
totul la formă, la artificial, şi dădeau note rele tocmai la disciplina care 
trebuia să-i ajute. Veniamin Iliuş „îi pârlea” pe elevi cu note rele! Putea fi o 
deteriorare a credinţelor tânărului Mihai Eminovici, dar n-a fost. Nu s-a 
întâmplat nimic cu aceşti cateheţi improvizaţi, iar elevul lor depăşise stadiul 
amorf al obedienţei. 
În această fază a vieţii poetului intervin alte evenimente. În ianuarie 1866, 
moare Aron Pumnul. Mihai Eminescu pleacă pe drumurile Transilvaniei, 
îndemnat de testamentul fostului său dascăl şi părinte Aron Pumnul. Are 
diferite întâmplări pe drum, dar ajunge pe dealul hulei şi salută blajul, Roma 
cea mică. Deci Mihai Eminescu, cunoştea tragedia religioasă a Transilvaniei 
odată ce numeşte  Blajul : Roma cea mică. Le află pe toate de la însoţitorii 
săi pe drum (teologul Cotta), apoi verifică singur austeritatea formală şi 
ineficienţa profesorilor de la Blaj, care puneau exagerat accentul pe 
stăpânirea limbii latine. 
Expert în cunoaşterea tuturor stărilor psihice ale contemporanilor, inclusiv 
cele religioase, Mihai Eminescu creionează suplu atitudinea contemporanilor 
faţă de Iisus Hristos: 
 
Azi artistul te concepe ca pe-un rege-n tronul său, 
Dară inima-i deşartă mâna-i fină n-o urmează... 
De a veacului suflare a lui inimă e trează 
Şi în ochiu lui cuminte tu eşti om-nu Dumnezeu. 

Azi gândirea se aprinde ca şi focul cel de paie... 
Ieri a fost credinţa simplă-însă sinceră, adâncă, 
Împărat fuşi omenirei, crezu-n tine era stâncă... 
Azi pe pânză te aruncă, ori în marmoră te taie... 
 
Este exact situaţia poetului din punct de vedere religios, în anul 1873! Luase 
contact cu societatea Junimea, iar membri ei erau atei. Mihai Eminescu 
pipăise terenul junimist şi-şi luase toate măsurile. De la el se puteau obţine 
poezii, dar nicidecum atitudini ostile tradiţiilor seculare ale neamului. 
Intervenind şi prietenia cu Ion Creangă, configuraţia lui Mihai Eminescu s-a 
precizat. (Trebuie să remarcăm aici că nici Ion Creangă, prietenul intim al 
poetului, nu împărtăşea toate părerile societăţii Junimea, între care era şi 
ateismul. Ion Creangă era capabil să râdă „homeric” de prăpăstioasele 
purtări ale unor clerici, dar, cât a trăit, nu s-a atins de tradiţiile ortodoxe. Şi 
lui, la comemorarea morţii sale, după o sută de ani, i se face dreptate. Ion 
Creangă n-a fost ateu, ca alţi membri ai Junimii, el a fost un adversar al 
fariseismului şi al altor cusururi ale tagmei din vremea sa). 
Şi Mihai Eminescu şi Ion Creangă erau împotriva „clericalismului searbăd şi 
înfumurat”. Valoarea unui Varlaam, Dosoftei etc., se impune în activitatea 
poetului, care aduna „cărţi vechi” şi avea o ladă plină de ele, împrumutându-
le şi lui M. Goster şi H. Tiktin. 
Abia în anul 1879, Mihai Eminescu va scrie poezia: Viaţa, vizându-i pe 
clericii formalişti şi snobi: 
 
Când aud vreodată un rotund egumen, 
Cu foalele-ncise şi obrazul rumen, 
Povestind că viaţa e calea durerii 
Şi că pocăinţa urmează plăcerii- 
Mă întreb:”Acesta poate ca să ştie 
Cum este viaţa, cum cată să fie!” 
(1879) 
  
Tot atât de excepţională este şi poezia Preot şi filosof (1874). Poetul avusese 
în aceşti ani, vreme să se lămurească din multe puncte de vedere. 
Presupun că poetul avusese unele întrevederi contradictorii cu diverşi clerici. 
Cu Ion Creangă avea destule ce vorbi, fără a ajunge la contradicţii şi 
adversităţi. Nu tot aşa era cazul, să zicem, cu Gheorghe Ienăchescu, un coleg 
superficiasl şi agramat. Din asemenea discuţii s-a născut poezia Preot şi 
filosof (1874): 

Căci n-avem sfinţii voştri, voi ne mustraţi, preoţi, 
Deşi de-a voastră tagmă suntem şi noi cu toţii... 
 
Urmează o comparaţie edificatoare pentru concepţiile poetului care se 
înfiripează între timp. Mihai Eminescu a rămas mereu preocupat de 
învăţătura creştină, iar la temelia Luceafărului este şi prologul Evangheliei 
Sfântului Ioan. 
După cum se poate constata, elementul tradiţional, istoric, este prezent în 
operele eminesciene. Despre Biserica Ortodoxă, el face distincţii  necesare: 
„Şi religia umanităţii consistă tocmai în recunoaşterea existenţei unui 
principiu moral în istorie. Şi n-a reprezentat Mitropolia Sucevei un principiu 
moral? N-a fost ea aceea care a dat razimul evanghelic populaţiilor aservite 
din Polonia; n-a fost ea care a apărat intactă creştinătatea faţă de agresiunea 
mahomedană; n-a fost ea aceea care-n persoana lui Varlaam Mitropolitul au 
făcut ca Duhul Sfânt să vorbească în limba neamului românesc, să redaie în 
graiul de miere al coborâtorilor  al armiilor romane Sfânta Scriptură  şi 
preceptele Blândului Nazarinean? N-a fost ea care s-a ridicat cu putere 
contra  naţionalizării, iudaizării Bisericii creştine prin Luther şi Calvin? 
Patriarhii şi mitropoliţii au tăcut faţă de propăşirea repede a reformaţiei şi  
dezbinării; Mitropolia Moldovei şi Sucevei au ridicat glasul contra lui 
Luther şi au arătat totodată că reforma era în sine de prisos. Nu reforma- 
reîntoarcerea la vechea şi toleranta comunitate bisericească, precum o 
încearcă unii astăzi, catolici din Germania, era mântuirea omenirii...”(Petru 
Rezuş, op. Cit. P. 363). 
Cât priveşte independenţa Bisericii Moldovei, Eminescu afirma: „Şi dacă va 
întreba cetitorul ce Biserică este accea pe care guvernul din Viena o supune 
administraţiei sale vom răspunde că este cea mai neatârnată a întregii 
creştinătăţi, căci atât mitropolitul transilvan şi al ţărilor tartarice din 
Proilavium (Brăila), cât şi cel al Ungrovlahiei (din Târgovişte) erau supuşi 
patriarhului de Constantinopole, iar cel de (al) doilea era exarhul aceluia 
patriarhat, continua puterea centrului constantinopolitan pân-în munţii 
aurarii, sfinţea pe mitropolitul de Alba- Iulia, în legătură întinsă cu 
eclesiastic greco-bulgar. Singură Mitropolia Moldovei şi a Sucevei e ab 
antiquo suverană, neatârnată de nici o patriarhie; acestei motropolii a 
Moldovei şi a Sucevei se datoreşte introducerea limbii române în biserică şi 
stat, ea este mama neamului românesc” (Mihai Eminescu, Opere, vol. IX, 
Articolul Se vorbeşte că în Consiliul...p. 258). 
Şi de asemenea: „Biserica au creat limba literară, au sfinţit-o, au ridicat-o 
la rangul unei limbi hieratice şi de stat” (Mihai Eminescu, Opere, vol. XII, 
Edit. Academiei R.S.R., 1985, p. 364). 

Aceste precizări eminesciene sunt edificatoare şi nu au nevoie de comentarii 
searbede. Poetul se dovedeşte un avizat cunoscător al bisericii strămoşeşti şi 
se pronunţă, în vremea sa  în favoarea unor probleme intercreştine, care şi 
azi sunt în atenţia noastră. 
Mihai Eminescu pune problema Bisericii cu implicaţiile ei, aşa cum n-a  
pus-o cei chemaţi. De exemplu, fără a intra în hăţişul unei dezbateri sterpe şi 
inutile, poetul se pronuţă în problematica legată de încercările de romano-
catolicizare din Bucovina. „Se ştie, când e vorba de cauza confesională în 
Bucovina, pe ai cărei agitatori unii îi combat şi balmează, se ştie că nu e 
decât cauza avariilor naţiunii româneşti din Bucovina, că naţiunea, sub 
numele de confesiune, e proprietară de drept a unor averi întinse, că 
confesiunea e garanţia dreptului şi numele în care te baţi...” (Petru Rezuş, 
op. cit. p. 363). 
Mihai Eminescu ştia şi se pricepea în toate, deci şi în privinţa stării Bisericii 
Ortodoxe. Atitudinile sale rămân premonitorii pentru totdeauna. 
(Ortodoxia, Revista Patriarhiei Române, Anul XLVII, nr. 1-2, Ianuarie-Iunie 
1995, p. 10-15) 

